Krigsårene lod ham imidlertid ikke blive i hans fredelige bestilling med at tilvirke, skære, slibe og polere glas. Efter at have fået undervisning i ""Fyrværks Videnskab og anden dets Tilbehøring, som paa Tøjhuset læres"", blev han i 1659 udnævnt til kaptajn i artilleriet, og i 1660 blev han major. Han synes også uden for sit våben at have deltaget i krigen, thi i juli 1660 fik han som gave kongens part af et skib, "Rytteren" kaldet, "som han i sidste Krig erobret haver".